... iż-żgħażagħ Ingliżi kienu qed jattendu party lbieraħ f'Baħar iċ-Ċagħaq u tnejn minnhom qalgħu multa li jekk ma jħallsux... Tliet żgħażagħ Ingliżi dehru quddiem il-Qorti illum fuq akkużi illi kienu qed iġorru drogi fuqhom waqt party ilbieraħ. It-tliet żgħażagħ ta' 19-il sena huwa mifhum li kienu arrestati waqt il-party li jissejjaħ 'Chasing the sun' li sar fi stabbiliment f'Baħar iċ-Ċagħaq. Il-Pulizija għamlu rejd ukoll fil-kamra fejn dawn it-tlieta kienu qed joqgħodu, f'San Pawl il-Baħar. It-tlieta li huma aċċettaw il-ħtija. Wieħed mill-akkużati ngħata l-ħelsien ikkundizzjonat fuq l-akkuża ta' pussess ta' ħames pirmli ecstasy u inqas minn 1.3 grammi ta' sustanzi oħra, filwaqt li t-tnejn l-oħra li kellhom ammonti ikbar ta' droga fuqhom ingħataw multa ta' €850 u €875 rispettivament. Fin-nuqqas ta' ħlas dawn ikunu arrestati għal ġurnata għal kull €25 mhux imħallsa.